Ο **Αθλητικός Σύλλογος Αμπελοκήπων «ο Ηρακλής»** είναι ελληνικό ποδοσφαιρικό σωματείο το οποίο εδρεύει στους Αμπελόκηπους Θεσσαλονίκης. Ιδρύθηκε το 1980 και τα επίσημα χρώματα του είναι το μπλε και το λευκό. Χρησιμοποιεί ως αγωνιστική έδρα το Δημοτικό Στάδιο Αμπελοκήπων Θεσσαλονίκης «Κωνσταντίνος Καραμανλής».

Ιδρύθηκε το 1980 υπό την επωνυμία «Ραμαντανιακός Αμπελοκήπων», και το 1986 μετονομάστηκε σε «Α.Σ. Ηρακλής Αμπελοκήπων».

Την αγωνιστική περίοδο 2011–2012, ο Α.Σ. Ηρακλής Αμπελοκήπων κατέκτησε το πρωτάθλημα της Α1 Κατηγορίας 2011–2012 της Ε.Π.Σ. Μακεδονίας, καθώς και την 1η θέση στο Πρωτάθλημα Πρωταθλητριών Ε.Π.Σ. 2012 ανεβαίνοντας στην Δ΄ Εθνική Κατηγορία 2011–2012 για πρώτη φορά στην ιστορία του. 

Την αγωνιστική περίοδο 2012–2013, ο Α.Σ. Ηρακλής Αμπελοκήπων κατέκτησε το πρωτάθλημα στον Β΄ Όμιλο της Δ΄ Εθνικής Κατηγορίας 2012–2013 και τη δεύτερη συνεχόμενη άνοδο για πρώτη φορά στην ιστορία του στην Γ΄ Εθνική Κατηγορία 2013–2014 όπου αγωνίστηκε έως και την αγωνιστική περίοδο 2015–2016. 

Την αγωνιστική περίοδο 2019–2020, ο Α.Σ. Ηρακλής Αμπελοκήπων τερμάτισε στην 4η θέση της Α1 Εθνικής Κατηγορίας 2019–2020 της Ε.Π.Σ. Μακεδονίας και προβιβάστηκε στην Γ΄ Εθνική Κατηγορία 2020–2021 μετά από 4 χρόνια.

Συμφωνία με τον Γ.Σ. Ηρακλή Θεσσαλονίκης
----------------------------------------

Οι ιθύνοντες του Γ.Σ. Ηρακλή Θεσσαλονίκης είχαν δύο εναλλακτικές για επανεκκίνηση από την Γ΄ Εθνική Κατηγορία, με την απόκτηση του Α.Φ.Μ. της Δόξας Κάτω Καμήλας ή του Α.Σ. Ηρακλή Αμπελοκήπων. Στις 2 Σεπτεμβρίου 2020 ανακοινώθηκε η συμφωνία μεταξύ του Γ.Σ. Ηρακλή Θεσσαλονίκης και του Α.Σ. Ηρακλή Αμπελοκήπων.

Η ομάδα των Αμπελοκήπων Θεσσαλονίκης χρησιμοποιούσε την επωνυμία «**Αθλητικός Σύλλογος Αμπελοκήπων «ο Ηρακλής»**» (**Α.Σ. Ηρακλής Αμπελοκήπων**), το έμβλημα και τα χρώματα του Γ.Σ. Ηρακλή Θεσσαλονίκης, και το Δημοτικό Στάδιο Αμπελοκήπων Θεσσαλονίκης «Κωνσταντίνος Καραμανλής» ως αγωνιστική έδρα.

Ο Α.Σ. Ηρακλής Αμπελοκήπων αγωνίστηκε στην Γ΄ Εθνική Κατηγορία 2020–2021 και τερμάτισε στη 2η θέση με 33 βαθμούς έναντι του Α.Ο. Ορφέα Ξάνθης με 35 βαθμούς. Δεν κέρδισε την άνοδο στη Super League 2 2021–2022, αφού δεν κατάφερε να συμμετάσχει στα play off ανόδου.

Στις 8 Απριλίου 2021, με γραπτή ανακοίνωση ο Ν.Γ.Σ. Ηρακλής Θεσσαλονίκης 1908 αποκήρυξε τη συμφωνία με την ομάδα του Α.Σ. Ηρακλή Αμπελοκήπων και άρχισε άμεσα την αναζήτηση νέου Α.Φ.Μ. επαγγελματικής ομάδας.

Τίτλοι
------

* Δ΄ Εθνική Κατηγορία (**1 Τίτλος**): 2012–2013
* Α1 Κατηγορία Ε.Π.Σ. Μακεδονίας (**1 Τίτλος**): 2011–2012

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 11 Ιουνίου 2023.
2. ↑  «Ηρακλής Αμπελοκήπων». *Ηρακλής Αμπελοκήπων*. Ανακτήθηκε στις 11 Ιανουαρίου 2024.
3. ↑  «Ομαδες». *στα ξερά της ΕΠΣΜ* (στα Αγγλικά). 23 Σεπτεμβρίου 2018. Ανακτήθηκε στις 11 Ιουνίου 2023.
4. ↑  Κερασιώτης, Παύλος. «Στη Γ' Εθνική ο Ηρακλής… μέσω της Δόξας Κάτω Καμήλας». *www.liganews.gr*. Ανακτήθηκε στις 31 Οκτωβρίου 2023.
5. ↑  «Ηρακλής για τη δημιουργία της νέας ομάδας: «Αυτά περιλαμβάνει η συνεργασία μας με τους Αμπελόκηπους»».
6. ↑  «Ο Ηρακλής δεν παίζει πια στη Γ' εθνική». *www.makthes.gr*. Ανακτήθηκε στις 2 Μαΐου 2023.

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |